በኢትዮጵያ ፖስታ አገልግሎት ድርጅት በኩል የፓስፖርት እደላ ተጀመረ
በፓስፖርት እደላ የነበረውን እንግልት ለማስወገድ በኢትዮጵያ ፖስታ አገልግሎት ድርጅት በኩል ሰርጭቱ መጀመሩን ድርጅቱ እና የዜግነት ጉዳዮች ዋና መምሪያ አስታወቁ ፡፡በኢትዮጵያ ፖስታ አገልግሎት ድርጅት እና የዜግነት ጉዳዮች ዋና መምሪያ ዛሬ በጋራ ለጋዜጠኞች በሰጡት መግለጫ የፓስፖርት እደላው በሙከራ ደረጃ በአዲስ አበባ ዋናው ፖስታ ቤት ተጀምሯል ።የዜግነት ጉዳዮች ዋና መምሪያ ምክትል ዳይሬክተር አቶ ዘላለም መንግስቴ እንዳስታወቁት የፓስፖርት እደላው በፖስታ ቤት በኩል መሆኑ ለዜጎች  ምቹ አገልግሎት ለመስጠት ያስችላል ።በቀጣይም በክልል ከተሞች፣ ዞኖችና ወረዳዎች ተግባራዊ ለማድረግ መዘጋጀታቸውን ጠቁመዋል ።የፓስፖርት ዝግጅቱ በዋና መምሪያው ከተከናወነ በኋላ ደንበኞች ፓስፖርታቸውን ከፖስታ ቤት ሄደው እንዲወስዱ በሞባይል በሚላክ የጽሁፍ መልዕክት አገልግሎቱ እንደሚሰጥም ነው ያብራሩት ።ይኸው የፓስፖርት ሰሞኑን መጀመሩ በተገልጋዮች ዘንድ እየተመሰገነ መሆኑህን ነው የተመለከተው ።